katholikos), asal saking tembung "Katulik", maknanipun "universal".[1] Tembung punika ingkang kaping sepindhahan dipunagem kanggé nyebat Gréja Kristen ing wiwitan abad kaping-2.[2] Pasca Skisma Akbar, Gréja Kilèn ngagem nami "Katulik", sauntawis Gréja Wétan nganggé nami "Ortodoks".[3] Pasca Reformasi ing abad kaping-16, Gréja ingkang dumunung wonten ing salebeting pasekuton kaliyan Uskup Roma nganggé sebatan "Katulik" kanggé mbèntenaken saking manéka Gréja Protestan.[3] Nami "Gréja Katulik", sanès "Gréja Katulik Roma", punika nami ingkang biasa dipunginakaken Gréja punika wonten salebeting dhokumèn-dhokumènipun. Nami punika dipunginakaken ing judhul saking Katekismus Gréja Katulik.[4] Nami punika ugi ingkang dipunginakaken déning Paus Paulus VI nalika napakastani dhokumèn-dhokumèn Konsili Vatikan Kaping kalih.[5][6][7] Mligi ing nagara-nagara mawi penutur Basa Inggris, Gréja punika biasa dipunsebat Gréja Katulik "Roma"; ing kesempatan-kesempatan tinamtu Gréja punika ugi nyebat dhiri piyambak nganggé sebatan kasebat.[8] Ing sawetawis wekdal, sebatan punika saged mbèntenaken Gréja punika kaliyan gréja-gréja sanès ingkang ugi nyatakaken dhiri minangka Katulik. Istilah punika dipunginakaken ing judhul dhokumèn-dhokumèn ingkang magepokan kaliyan sesambetan-sesambetan ekumenis. Sinaosa makaten, nami "Gréja Katulik Roma" boten dipunsenengi déning kathah umat Katulik ingkang nganggep minangka satunggiling labèl ingkang dipunsemataken déning pihak sanès ingkang gadhah makna manawi Gréjanipun namung salah satunggal saking sawetawis gréja katulik, lan nggadhahi makna manawi kasetyan dhumateng Sri Paus andadosaken karaos boten layak dipunpitados.[9] Ing gréja punika, nami "Gréja Roma", ing makna ingkang paling alit, maknanipun Kauskupan Roma.[10][11]